open-index/open-wikipedia-markdown huggingface dataset:
Ռադա Միթչել

**Ռադա Միթչել** (, ), ավստրալիացի դերասան, առավել հայտնի է «Սև խոռոչ» և «Սայլնթ Հիլ» ֆիլմերում խաղացած դերերով։

## Անձնական կյանք
Ռադան ծնվել է Մելբուռնում և եղել է վաղ ամուսնալուծված ծնողների միակ երեխան։ Դաստիարակվել է հինդուիստական մշակույթի և կրոնի ոգով։ Հայրը ռեժիսոր է, իսկ մայրը՝ դիզայներ։ Ավարատել է Ավստրալիայի Սուրբ Միքայելի գիմնազիան։ Նրա առաջին անունը Ռադա () է, ունի սանսկիրտերեն ծագում։ Հինդուիզմում այդպես էին անվանում Կրիշնա աստծո սիրեցյալին։ Ռադան բուսակեր է և զբաղվում է յոգայով։

## Կարիերա
Միթչելը իր կարիերան սկսել է ավստրալիական հեռուստատեսությունում՝ մանկական հեռուստասերիալում։ 1994 թվականին «Հարևանները» սերիալում խաղացել է երկու բոլորովին տարբեր դեր։ Այդ շոուին նա մասնակցել է 3 տարի։

1997 թվականին երկու ֆիլմերում՝ «Բարձր արվեստ» և «Բոլորը միասին» մասնակցելու համար պարգևատրվել է «Անկախ ոգի» կինոմրցանակով։ Նրա մյուս ֆիլմերի թվում են՝ «Սև խոռոչ»՝ Վին Դիզելի, «Հեռախոսախցիկ»՝ Քոլին Ֆարելի և «Ցասում»՝ Դենզել Վաշինգտոնի հետ միասին։

Ռադա Միթչելը նկարահանվել է նաև «Կախարդական երկիր» ֆիլմում, որտեղ գլխավոր դերերում խաղում էին Ջոնի Դեփը և Քեյթ Ուինսլեթը։ Այս ֆիլմի բոլոր աստղերը ստացել են կինոդերասանների գիլդիայի մրցանակ՝ ականավոր դերեր անվանակարգում։ *Maxim* ամսագրի «Թեժ 100-ը 2002-ին» վարկանիշում զբաղեցրել է 45-րդ տեղը։

2005 թվականին Միթչելը գլխավոր դեր է խաղացել Վուդի Ալլենի «Մելինդա և Մելինդա» ֆիլմում, «Սիրուց խենթացած» ֆիլմում խաղացել է Իզաբելլայի դերը։ Նաև նկարահանվել է 2006 թվականի ճապոնական պաշտամունքային վիդիոխաղի մոտիվներով համանուն «Սայլնթ Հիլ» սարսափ ֆիլմում։ 2008 թվականին Միթչելը Մայքլ Վարդանի հետ նկարահանվել է «Կոկորդիլոս», «Հենրի Փուլն արդեն այստեղ է», ինչպես նաև՝ «Հուան Շիի երեխաները» ֆիլմերում։

Ռադա Միթչելի մասնակցությամբ վերջին ֆիլմերն են՝ 2009 թվականի ֆանտաստիկ «Սուռոգատներ» մարտաֆիլմը, որի ռեժիսորը Ջոնաթան Մոստոուն էր, իսկ գլխավոր դերում խաղում էր Բրյուս Ուիլիսը և 2008 թվականի՝ ռեժիսոր Միմի Լեդերայի «Գողի օրենսգիրքը» քրեական ֆիլմը։ Ռադան հայտնվել է նաև «Սայլնթ Հիլ 2» ֆանտաստիկ ֆիլմի երկրորդ մասում։ Միթչելը խաղացել է նաև «Կարմիր այրին» սերիալի գլխավոր դերը։ Սերիալի պրեմիերան տեղի է ունեցել 2013 թվականին ABC հեռուստաալիքով։

## Ֆիլմագրություն

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի կինոպրոդյուսերներ
Կատեգորիա:Ավստրալիացի կինոռեժիսորներ
Էնրիկո Կոլանտոնի

**Էնրիկո Կոլանտոնի** (, ), կանադացի դերասան, հայտնի է  «Նորաձևության ամսագիր», «Վերոնիկա Մարս», «Թեժ կետ» սերիալներում և «Անհաջողակը», «Գալակտիկայի որոնումներում», «Արհեստական բանականություն» և «Վարակ» ֆիլմերում խաղացած դերերով։ Ինչպես նաև հյուրի դերում նկարահանվել է «Մոնկ», «Աստղային դարպասներ։ ԱԳ-1» և «Ոսկորներ» սերիալներում։ «Միջոց» հեռուստասերիալում խաղացել է Ալեն Քոնների, իսկ CBS հեռուստաալիքի «Տեսադաշտում» սերիալում՝ կրինիմալ ղեկավար Կարլ Էլայեսի դերը։

## Վաղ տարիներ
Էնրիկոն ծնվել է Տորոնտոյում՝ Իտալիայից արտագաղթած Ջինա և Քվենտին Կոլանտոնիների ընտանիքում։ Նրա եղբայրը՝ սերժանտ դեդեկտիվ Հեկտոր Կոլանտոնին, պաշտոնաթող ոստիկան է։

Կոլանտոնին Տորոնտոյի համալսարանում ուսումնասիրել է հոգեբանություն և սոցիոլոգիա, սակայն ուսումը դեռ չավարտած՝ տեղափոխվել է Նյու Յորքի դրամատիկական արվեստի ամերիկյան ակադեմիա։ Այնուհետև ավարտել է Յեյլի դրամայի դպրոցը՝ արժանանալով Carol Dye մրցանակի։

## Կարիերա
Էնրիկոն էկրանին առաջնաելույթ է ունեցել 1987 թվականին՝ նկարահանվելով «Գիշերային շոգ» և «Ուրբաթ 13» հեռուստասերիալներում։ Նա առավել կարևոր դերեր է խաղացել «Օդերևութաբանը», «Վերսաչեի տուն», «Գալակտիկայի որոնումներում», «Արհեստական բանականություն» «Վարակ» կինոնկարներում և «Նորաձևության ամսագիր», «Վերոնիկա Մարս», «Թեժ կետ», «Տեսադաշտում», «Հոուփ և Գլորիա»  սերիալներում։

Խաղացել է Ալեն Քոնների դերը «Միջոց» հեռուստասերիալում և կրինիմալ ղեկավար Կարլ Էլիսի դերը՝ CBS հեռուստաալիքի «Տեսադաշտում» սերիալում։

## Բարեգործություն
Էնրիկոն ակտիվորեն զբաղվում է բարեգործական գործունեությամբ։ 2011 թվականից համագործակցում է «The Tema Conter Memorial Trust» կազմակերպության հետ, որն օգնում է հետտրավմատիկ սթրեսային խանգարում ունեցող մարդկանց։ Կոլանտոնին դարձել է նրանց պաշտոնական ներկայացուցիչը և ամեն տարի ելույթ է ունենում Տորոնտոյում կայացած ամենամյա հանդիպման ժամանակ։ Էնրիկոն նաև կենդանիների իրավունքների պաշտպանության «Companion Animal Protection Society's» կազմակերպության անդամ է։

## Անձնական կյանք
Նենսի Սնայդերի հետ առաջին ամուսնությունից Էնրիկոն ունի երկու երեխա։ 2011 թվականի նոյեմբերի 11-ին նա ամուսնացել է իր հարսնացու Ռոզաննայի հետ։

## Ֆիլմագրություն

## Ծանոթագրություններ

Կատեգորիա:Փետրվարի 14 ծնունդներ
Կատեգորիա:1963 ծնունդներ
Կատեգորիա:Տորոնտո քաղաքում ծնվածներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Կանադացի կինոդերասաններ
Կատեգորիա:Կանադացի սցենարիստներ
Կատեգորիա:Տորոնտոյի համալսարանի շրջանավարտներ
Կատեգորիա:Կանադացի դերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի կինոռեժիսորներ
Ալի Զուլալով

**Ալի Աբդուլ օղլի Զուլալով** (, ), ադրբեջանցի խորհրդային երգիչ (քնարադրամատիկական տենոր), Ադրբեջանական ԽՍՀ վաստակավոր արտիստ (1940)։

## Կենսագրություն
Ալի Զուլալովը ծնվել է 1893 թվականին։ Նա առաջին կրթությունը ստացել է իրական դպրոցում։ 1914 թվականին Ալի Զուլալովը տեղափոխվել է Բաքու և սկսեց աշխատել «Վելիխանով եղբայրներ» գործարանի խանութում։ Նա առաջին անգամ իր կարիերան արվեստում սկսել է 1918 թվականին։ Նա իր դեբյուտը դարձրել է Ուզեիր Հաջիբեկովի «Արշին Մալ Ալան» օպերայում։ 
1936 թվականին ավարտել է Ադրբեջանի պետական կոնսերվատորիան։ 1938 թվականին նրան շնորհվել է «Պատվո» շքանշան՝ Աբդուլ-Մուսլում Մագոմաևի «Նարգիզ» օպերայում Մոլլա Մութալլիմի դերը խաղալու համար։ 1940 թվականին Ալի Զուլալովին շնորհվել է Ադրբեջանական ԽՍՀ վաստակավոր արտիստի կոչում։

1956 թվականից եղել է Ադրբեջանի Օպերայի և բալետի թատրոնի մենակատար։

Մահացել է 1963 թվականի հունվարի 10-ին Բաքվում։

## Ծանոթագրություններ

## Աղբյուրներ
*  İlham Rəhimli. Azərbaycan Teatr Ensiklopediyası. I cild. Azərnəşr. Bakı, 2016. s.362

Կատեգորիա:Ադրբեջանցի երգիչներ
15 cm sFH 02

250px|thumb|SFH 02 ավար գործիքը, որը գրավել է Հարավային Աֆրիկա Քի Մաութում: Զենքի վրա կա R II Ultima Ratio Regum նշանը (թագավորների վերջին փաստարկը)
**15&nbsp;cm sFH 02**, լրիվ անվանումը **15&nbsp;cm schwere Feldhaubitze 1902** (), Առաջին համաշխարհային պատերազմի ժամանակների գերմանական ծանր հաուբիցա, որը մշակվել է 1902 թվականին և ծառայության է անցել 1903 թվականին։

## Կարճ նկարագրություն
Գերմանական բանակի այս զենքն առաջինն էր, որտեղ օգտագործվում էր վերադարձի ժամանակակից համակարգը։ Առնվազն 416 նման հաուբիցներ Գերմանիայի տրամադրության տակ էին պատերազմի սկզբում։ SFH 02 հաուբիցի անվիճելի առավելությունը կրակի խտությունն ու շարժունակությունն էին՝  Առաջին համաշխարհային պատերազմի վաղ փուլերում գերմանացիները այդ հաուբիցների շնորհիվ իրենց հաջողությունն ապահովեցին Բելգիայի և Ֆրանսիայի մարտերի դաշտերում։ Ֆրանսիայի և Մեծ Բրիտանիայի բանակներում միջին հեռահարության նման հաուբիցներ չեն եղել։

## Նմանատիպ գործիքներ
*  15 cm schwere Feldhaubitze M 94
*  BL 6 inch 30 cwt howitzer
*  6 դյույմ դաշտային հաուբից M1908

## Ծանոթագրություններ

## Գրականություն
* General Sir Martin Farndale, *History of the Royal Regiment of Artillery. Western Front 1914–1918*. The Royal Artillery Institution, 1986. ISBN 1-870114-00-0.
* Jäger, Herbert. *German Artillery of World War One*. Ramsbury, Marlborough, Wiltshire։ Crowood Press, 2001. ISBN 1-86126-403-8.

## Արտաքին հղումներ
* Lovett Artillery Collection
* sFH 02 on Landships
* List and pictures of World War I surviving 15cm sFH 02 howitzers

Կատեգորիա:1902 հիմնադրումներ
Կատեգորիա:Հաուբիցներ
Ջեյն Բարքեր

մինի|աջից|220px|«Exilius» («Աքսորյալներ») վեպի տիտղոսաթերթ: 1715
**Ջեյն Բարքեր** (, ), անգլիացի բանաստեղծուհի, գրող։

## Կենսագրություն
Ջեյն Բարքերը ծնվել է 1952 թվականի մայիսին։ Մկրտվել է 1952 թվականի մայիսի 17-ին անգլիական եկեղեցում։ Ըստ որոշ տեղեկությունների՝ նրա հայրը մի ժամանակ եղել է Անգլիայի թագավորական կնիքի պահապանի քարտուղարը։ 1662 թվականին ընտանիքը տեղափոխվել է Ուիլսթրոլ (Լինքոլնշիր)։

Ստացել է նախնական կրթություն։ Հետագայում սովորել է լատիներեն, անատոմիա և բուսաբուժություն։

1685 և 1688 թվականների միջև՝ Յակոբ II թագավորի կառավարության շրջանում, դարձել է կաթոլիկ։

Պանծալի հեղափոխությունից հետո՝ 1688 թվականին և Վիլհելմ III Օրանացու իշխանության գալուց հետո, Լոնդոնը վտանգավոր վայր է դարձել կաթոլիկների համար, հետևաբար Բարկերը, լինելով միապետական և յակոբինյան, հաջորդել է Յակոբ II-ին՝ Ֆրանսիայից աքորվելով։ Ապրել է Սեն-Ժերմեն-ան-Լեում։

1704 թվականին վերադարձել է Անգլիա, որտեղ տնօրինել է ծնողների մահից հետո ժառանգություն ստացած ունեցվածքը։ 1730 թվականին մասնակցել է Յակով II-ի կանոնականացման արշավին։

## Ստեղծագործություն
Նորամուտը եղել է 1687-1688 թվականներին։

Արտաքսման ժամանակ գրել է քաղաքականացված բանաստեղծություններ, երգեր, ներբողներ և այլն։ Հետագայում որպես արձակագիր զբաղվել է գրական ստեղծագործությամբ։

Կանանց, սիրուն, տղամարդկանց հետ հարաբերություններին նվիրված մի շարք վեպերի հեղինակ է։

## Ընտրյալ ստեղծագործություններ

* Poetical Recreations (1688)
* A Collection of Poems Referring to the Times (1701)
* Love Intrigues';' or The Amours of Bosvil and Galesia (1713)
* Exilius; or The Banish’d Roman (1715)
* The Christian Pilgrimage (1718)
* A Patch-Work Screen for the Ladies (1723)
* The Lining of the Patch-Work Screen for the Ladies (1726)

## Ծանոթագրություններ

## Գրականություն
* King, Kathryn R. "Jane Barker, Poetical Recreations, and the Sociable Text." *ELH*. 61.3 (1994)։ 551-570. ((ISSN|0013-8304)) ((OCLC|361323977))
* McArthur, Tonya Moutray. "Jane Barker and the Politics of Catholic Celibacy," *Studies in English Literature* 47.3 (2007)։ 595–618.
* Spencer, Jane. "Creating the Woman Writer: The Autobiographical Works of Jane Barker." *Tulsa Studies in Literature.* 2.2 (1983)։ 165-181. Web. 13 October 2015.
* Swenson, Rivka. "Representing Modernity in Jane Barker’s Galesia Trilogy: Jacobite Allegory and the Patch-Work Aesthetic," *Studies in Eighteenth-Century Culture*. (Spring 2005)։ 55–80.
* А. В. Дуклау, И. И. Бурова. Литературное творчество Джейн Баркер։ проблематика и художественное своеобразие. Женщины в литературе։ авторы, героини, исследователи. Коллективная монография /под ред. И. И. Буровой. СПб, Петрополис, 2017, ISBN 978-5—9676-0848-3

## Արտաքին հղումներ
* Կենսագրություն

Կատեգորիա:Անգլիացի կին գրողներ
Կատեգորիա:Բրիտանացի կին գրողներ
Կատեգորիա:17-րդ դարի անգլիացի գրողներ
Կատեգորիա:18-րդ դարի անգլիացի գրողներ
Կատեգորիա:Անգլիացի բանաստեղծուհիներ
Կատեգորիա:18-րդ դարի բրիտանացի գրողներ
Կատեգորիա:Անգլիացի կին վիպասաններ
Կատեգորիա:Բանաստեղծներ այբբենական կարգով
(Ոչ) կատարյալ տղամարդ

**«(Ոչ) կատարյալ տղամարդ»** (), ռուսական ֆանտաստիկական կինոնկար՝ նկարահանված ռեժիսոր Մարյուս Վայսբերգի կողմից։ Գլխավոր դերերում՝  Յուլյա Ալեքսանդրովա և Եգոր Կրիդ։ Կինովարձույթում հայտնվել է 2020 թվականի հունվարի 16-ին։ Տարեսկզբի առաջին հանգստյան օրերին ֆիլմը գլխավորել է ռուսաստանյան վարձույթը՝ հավաքելով 301,1 միլիոն ռուբլի՝ դրանով իսկ փակելով նկարահանման բյուջեն։

## Սյուժե
Ֆիլմը պատմում է ռոբոտի մասին, որը ոչ միայն զարմանալիորեն նման է մարդու, այլև կարողանում է հասկանալ և գերազանցել իր տիրուհու կարիքները։  Խնդիրն այն է, որ նման ցանկությունները կարող են հանգեցնել անկանխատեսելի հետևանքների...։

## Դերերում
* Յուլյա Ալեքսանդրովա - *Սվետա*
* Եգոր Կրիդ - *Եգոր, ռոբոտ iFriend*
* Արտյոմ Սուչկով - *Վիկտոր, Սվետայի գործընկերը*
* Ռոման Կուրցին - *Սվետայի նախկին ընկերը*
* Մաքսիմ Լագաշկին - *խանութի տերը*
* Յանա Կոշկինա - *Սվետայի ընկերուհին*
* Վալերիա Ստարչենկովա - *սպասուհի*
* Յուլիանա Բոգոմոլովա - *աշխարհիկ «առյուծ»*
* Վերա Օստրոսվսկայա
* Ալեքսանդրա Լեգացկայա
* Ալիկա Սմեխովա - *Սվետայի մայրը*

## Ծանոթագրություններ

## Արտաքին հղումներ
* 
* «(Ոչ) կատարյալ տղամարդ» ֆիլմը

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆանտաստիկ ֆիլմեր
15 cm SKC/28

**15&nbsp;cm SKC/28**, 149,1 միլիմետրանոց հրետանային հրանոթ, որը մշակվել և արտադրվել է Գերմանիայում։ Ստեղծվել է «Դոյչլանդ» տիպի ծանր հածանավերի, «Շարնհորստ» տիպի գծային հածանավերի, «Բիսմարկ» տիպի գծային նավերի հիման վրա՝ որպես ականանետային հրետանի։ Նախատեսվում էր նաև տեղադրել «H» տիպի գծային նավեր, «M» տիպի թեթև հածանավեր և «Կոմս Ցեպելին» ավիակիրը։ Օգտագործվել է Երկրորդ համաշխարհային պատերազմում։

## Կառուցվածք
Զենքը մշակվել է գերմանական «Կրուպպ» կոնցեռնի կողմից՝ Առաջին համաշխարհային պատերազմի ժամանակների նավային հրանոթների հիման վրա, հատուկ գրպանի լինկորների համար։ Զենքը բաղկացած էր ներքին խողովակից, լեյներից և կաշվից։ Զենքը կշռում էր 2680-2710 կգ։ Կար երկու հիդրավլիկ մխոց։ Կատարում էր 1000 կրակոց՝ լրիվ լիցքավորմամբ։

## Ծանոթագրություններ

## Գրականություն
* 

## Արտաքին հղումներ
15 cm/55 SK C/28

Կատեգորիա:150 մմ հրետանի
Պոհանգ

**Պոհանգ**, (, Pohang-si), քաղաք Հյուսիսային Գյոնգսանգում, Հարավային Կորեա։

## Պատմություն
Գոյություն ունեն ապացույցներ այն մասին, որ Մումունի խեցեգործության ժամանակահատվածից այստեղ մարդը բնակվելիս է եղել (. թ. ա. 1500-300 մ)։ Այստեղ գտնվում են դոլմեններ և ոչ այնքան մեծ տներ, որոնք ուսումնասիրվել են հնագետների կողմից։ Միջնադարում քաղաքում կային մի շարք բնակավայրեր, որոնցից են Տեխվախյոնը, Չանգիխյոնը և Յոնիլը։ 1931 թվականին Յոնիլ գավառում ձևավորվեց Պոհանգ գավառը, որը 1949 թվականին ստացավ առանձին քաղաքի կարգավիճակ։ 20-րդ դարում Պոհանգը զարգացավ և այսօր համարվում է երկրի արդյունաբերական կենտրոններից մեկը։

## Աշխարհագրություն
Պոհանգը գտնվում է Կյոնսան-Պուկտո նահանգի արևելյան հատվածում, Ճապոնական ծովի ափին։ Հյուսիսում սահմանակցում է Յոնդոկի հետ, հյուսիս-արևմուտքում և արևմուտքում Չխոնսոնոմի հետ, հարավ-արևմուտքում և հարավում սահմանակցում է Կյոնջուի հետ։ Ամենացուրտ ամսին՝ հունվարին քաղաքի միջին ջերմաստիճանը կազմում է 0,7&nbsp;°C։ Ամենատաք ամսին, օգոստոսին միջին ջերմաստիճանը կազմում է 25,6&nbsp;°C։ Տարեկան միջին տեղումների քանակը կազմում է 1091 մմ։ Ամենաչոր ամիսը դեկտեմբերն է, ամենախոնավ ամիսը՝ օգոստոսը։

## Տրանսպորտ
Քաղաքում գտնվում է երկաթուղային կայարան, երկաթուղային կապ է ապահովում Հարավային Կորեայի խոշոր քաղաքներ Դեգուի և Սեուլի հետ։ Ունի լաստանավային ծառայություն, որը միացնում է Ուլլնդոն Պոհանգի հետ։ Բացի այդ Պոհանգը համարվում է Տոնխե Նամբու մայրուղու հյուսիսային մասնաճյուղի ավարտը դեպի Բուսան։ Գործում է Պոհանգի օդանավակայանը, որն իրականցնում է թռիչքներ դեպի Կիմպո օդանվակայան։

## Տնտեսություն
Ներկա պահին քաղաքը համարվում է երկրի արդյունաբերական խոշոր կենտրոններից մեկը։ Այստեղ տեղակայված է POSCO (Pohang Steel Company) ընկերությունը՝ աշխարհի խոշորագույն ընկերություններից մեկը։ Պոհանգի այս խոշոր կենտրոնն ապահովում է մյուս քաղաքաների հետ սերտ շփումը։ Նավահանգստի բեռների քաշը՝ 50 մլն տոննա է։

Արդյունաբերական արտադրության ծավալը 2006 թվականի հաշվով կազմում է 32 տրիլիոն վոն (30 մլրդ ԱՄՆ դոլար), արտահանման ծավալը՝ 5,6 մլրդ դոլար, ներմուծման ծավալը՝ 7,8 մլրդ դոլար։

## Զբոսաշրջություն և տեսարժան վայրեր
Քաղաքում գտնվում են հուշարձանների շարքեր, որոնցից են.
* Պոգյենսանի և Պոպկվանսայի բուդդայականության տաճարը (VIII դար)։
* Չանգիպ ամրոց, ավերվել է երբ Ճապոնիայի գաղութ էր, այսօր պահպանվում են միայն ամրոցի պատերը։

Բացի այդ քաղաքում տեղի են ունենում փառատոններ, որոնց շարքին են պատկանում.
* Հրավառությունների փառատոն (ամեն տարի հուլիսի վերջին)
* Իրվոլի մշակությաին փառատոն (ամեն տարի հոկտեմբերի սկզբին)
* Փառատոն Կուրյոնփո ծովափում (ամեն տարի հուլիսի վերջում)։

## Քույր քաղաքներ

## Խորհրդանիշ
* Ծաղիկ. վարդ
* Ծառ. եղևնի
* Թռչուն. ճայ
* Թալիսման. POVI

## Հայտնի բնիկներ
*Չոն Այուլ (1987—2012), հարավկորեացի դերասանուհի 
* Սոն Ջիխյո (իրական անունը Չոն Սոնիմ, ծնվել է 1981 թվականին), հարավկորեացի դերասանուհի, "Бегущий человек" հաղորդման մասնակից։

## Տես նաև
*Հարավային Կորեայի քաղաքների ցանկ

## Ծանոթագրություններ

## Արտաքին հղումներ
* 
* Страница города в вики-энциклопедии Galbijim



Կատեգորիա:Բնակավայրեր այբբենական կարգով
Կատեգորիա:Հարավային Կորեայի քաղաքներ
Թամիլ Նադուի օրենսդիր ժողով

**Թամիլ Նադուի օրենսդիր ժողով** (), Հնդկաստանի Թամիլ Նադու նահանգի երկպալատ օրենսդիր ժողով։ Թամիլ Նադուի օրենսդիր ժողովն այժմ ունի 234 ընտրված անդամ։ Կառնատակայի օրենսդիր ժողովը հիմնականում հանդիպում է Չենայ քաղաքում գտնվող ժողովի շենքում։

Թամիլ Նադուի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Թամիլ Նադուի օրենսդիր ժողովի խոսնակների ցանկ
* Թամիլ Նադուի օրենսդիր ժողովի խոսնակի տեղակալների ցանկ
* Թամիլ Նադուի գլխավոր նախարարների ցանկ
* Թամիլ Նադուի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Tamil Nadu Lok Sabha Election 2019 Result Website 
* Slideshow of historical images of the Tamil Nadu Legislature

Կատեգորիա:1952 հիմնադրումներ
Կատեգորիա:Ազգային ստորին պալատներ
Կատեգորիա:Թամիլ Նադուի օրենսդիր ժողով
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Վիկտորյա Աբրամչենկո

**Վիկտորյա Աբրամչենկո** (, ), ռուս պետական և քաղաքական գործիչ, տնտեսագետ։ 2020 թվականի հունվարի 21-ից Ռուսաստանի Դաշնության կառավարության տրանսպորտի, կապի և թվային տնտեսության հարցերով նախագահի տեղակալ։

Ռուսաստանի Դաշնության 3-րդ դասի գործող պետական խորհրդական։

## Կենսագրություն
Վիկտորյա Աբրամչենկոն ծնվել է 1975 թվականի մայիսի 22-ին, Կրասնոյարսկի Չերնոգորսկ քաղաքում։

1998 թվականին ավարտել է Կրասնոյարսկի պետական ագրարային համալսարանի հողաշինարարության, կադաստրի և բնաշինարարության ինստիտուտը։ 2004 թվականին՝ ՌԴ նախագահին կից պետական ծառայության Ռուսաստանի ակադեմիան։

1998 թվականից աշխատել է Ռոսկոմզեմի հողային ռեսուրսների և հողաշինարարության կոմիտեում։

2000 թվականից՝ ԴԿՊ-ի Հողային կադաստրային պալատի աշխատակից է։

2001 թվականից՝ տարբեր պաշտոններում, այդ թվում՝ Ռոսզեմկադաստրում և Ռոսնեդվիժիմեստում վարչության պետի տեղակալի պաշտոնում։

2005 թվականից աշխատել է Ռուսաստանի տնտեսական զարգացման նախարարությունում, այդ թվում՝ Ռուսաստանի տնտեսական զարգացման նախարարության անշարժ գույքի դեպարտամենտի տնօրենի տեղակալի պաշտոնում։

2011 թվականից՝ Ռոսռեեստրայի ղեկավարի տեղակալ։

2012 թվականից Ռուսաստանի Դաշնության գյուղատնտեսության նախարարության հողային քաղաքականության, գույքային հարաբերությունների և պետական սեփականության դեպարտամենտի տնօրեն։

2015 թվականից՝ Ռուսաստանի Դաշնության գյուղատնտեսության նախարարի տեղակալ՝ պետական քարտուղար։

2016 թվականի հոկտեմբերի 11-ից մինչև 2020 թվականի հունվարի 21-ը՝ Ռուսաստանի Դաշնության տնտեսական զարգացման նախարարի տեղակալ, պետական գրանցման, կադաստրի և քարտեզագրության դաշնային ծառայության ղեկավար։

2020 թվականի հունվարի 21-ից՝ Ռուսաստանի Դաշնության կառավարության նախագահի տեղակալ։

Միասնական Ռուսաստան համառուսաստանյան քաղաքական կուսակցության անդամ։

## Պարգևներ և կոչումներ

* Հայրենիքին մատուցած ծառայությունների համար 2-րդ աստիճանի շքանշան
* Ռուսաստանի Դաշնության կառավարության պատվոգիր
* Ռուսաստանի տնտեսական զարգացման նախարարության պատվոգիր
* Ռուսաստանի Դաշնության տնտեսական զարգացման և առևտրի նախարարի շնորհակալագիր։

## Ծանոթագրություններ

## Արտաքին հղումներ
* Виктория Абрамченко на сайте Росреестра 
* Биография Виктории Абрамченко // РИА Новости

Կատեգորիա:Ռուս կին քաղաքական գործիչներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Միասնական Ռուսաստան» կուսակցության անդամներ
Կատեգորիա:Ռուս պետական գործիչներ
Կատեգորիա:Ռուս տնտեսագետներ
Օզոդ Ամինովա

**Օզոդ Ամինովա** (, ), տաջիկ և խորհրդային բանաստեղծուհի, մանկավարժ, խմբագիր։ Տաջիկական ԽՍՀ մշակույթի վաստակավոր գործիչ։ Խուջանդի պատվավոր քաղաքացի։

## Կենսագրություն
Օզոդ Ամինովան ծնվել է բանաստեղծ և երաժիշտ Մուխիդդին Ամինովի ընտանիքում։ 1958 թվականին ավարտել է Լենինաբադի Ս. Կիրովի անվան  պետական մանկավարժական ինստիտուտը։ Մինչև 1970 թվականը Լենինաբադի դպրոցներում դասավանդել է տաջիկերեն և գրականություն։ Եղել է Տաջիկստանի գրողների միության անդամ (1965 թվականից), 1970 թվականից` ԽՄԿԿ անդամ։

1971-1990 թվականներին եղել է «*Ҳққққати Інінінок*» քաղաքային թերթի խմբագիր։ Ավելի ուշ դարձել է Տաջիկստանի գրողների միության տեղական մասնաճյուղի աշխատակից։ Ղեկավարել է տեղական մշակութային հիմնադրամը։ ԽՍՀՄ գրողների պատվիրակությունների կազմում այցելել է խորհրդային շատ հանրապետություններ և արտասահմանյան երկրներ, այդ թվում` Ֆրանսիա, Արևելյան Գերմանիա, Բուլղարիա, Սաուդյան Արաբիա և Իրան։

## Ստեղծագործություն
Օզոդ Ամինովան սկսեկ է հրատարակել իր աշխատանքները 1950-ականների կեսերից։ Բանաստեղծությունների հիմնական թեման հայրենասիրությունն էր, սերը, հավատարմությունը և խորհրդային կանանց ազատությունը։

Գրական կեղծանունն էր Օզոդ։

### Ընտրյալ ժողովածուներ
* «Առաջին տողերը» (1965)
* «Քո մասին խորհելիս» (1971)
* «Զգոն աչք» (1975)
* «Այցելություն ընկերներին»
* «Կանաչ զարդ»
* «Մորը գովերգելիս» (1981)
* «Ես նույնպես տեղեկացա» (1981)
* «Ծաղկեփունջ» (1984)

## Պարգևներ
* Տաջիկական ԽՍՀ մշակույթի վաստակավոր գործիչ
* Տաջիկստանի Լենինյան Կոմերիտմիության մրցանակ (1982)
* Տաջիկական ԽՍՀ Գերագույն խորհրդի նախագահության պատվոգիր
* Խուջանդի պատվավոր քաղաքացի

## Ծանոթագրություններ

## Արտաքին հղումներ
*  "Prominent Tajik figures of the 20th century". 

Կատեգորիա:Տաջիկ բանաստեղծներ
Կատեգորիա:Տաջիկ մանկավարժներ
Կատեգորիա:Խորհրդային բանաստեղծուհիներ
Կատեգորիա:Խորհրդային խմբագիրներ
Կատեգորիա:20-րդ դարի բանաստեղծներ
Կատեգորիա:ԽՄԿԿ անդամներ
Կատեգորիա:Բանաստեղծներ այբբենական կարգով
Ռոման (Ռումինիա)

**Ռոման** (), քաղաք Ռումինիայի Նյամց ժուդեցում։

Համաձայն 2016 թվականի մարդահամարի տվյալների` Ռոման մունիցիպալիտետի բնակչությունը կազմում է 70 665 մարդ։ Սա ժուդեցի` մեծությամբ երկրորդ քաղաքն է` Պիատրա-Նյամց քաղաքից հետո, որը Նյամց ժուդեցի վարչական կենտրոնն է։

Ռոման քաղաքը գտնվում է Նյամց ժուդեցում (գավառում)` Արևմտյան Մոլդովայի պատմական շրջանի հյուսիսում` Պիատրա-Նյամց քաղաքից 46 կմ հեռավորության վրա։

## Հայտնի բնիկներ
* Միրոն Կոստին (, 1633-1691), մոլդովացի տարեգիր, պոետ և քաղաքական գործիչ։
* Միհայիլ Ժորա (1891-1971), ռումինացի դիրիժոր։
* Իոն Ստրատ (1836-1879), ռումինացի պետական և քաղաքական գործիչ, իրավաբան, մանկավարժ, Յասիի Ալեքսանդր Յոհան Կուզի անվան համալսարանի ռեկտոր։
* Սերջիու Չելիբիդակե (1912-1996), ռումինական ծագմամբ գերմանացի դիրիժոր։
* Վիորիկա Ագարիչ (1886-1979), Երկրորդ համաշխարհային պատերազմի տարիներին Կարմիր խաչի բաժանմունքի նախագահը Ռոմանում. հրեաների փրկության համար դասվել է Աշխարհի արդարակյացներին։
* Լևոն Միրախորյան (1895-1978), ռումինահայ նյարդահոգեբույժ, պարահոգեբան։

## Քույր քաղաքներ
* , Դիլիջան

## Պատկերասրահ

Պատկեր:Precista mare.jpg|
Պատկեր:Centru roman.jpg|Ռոմանի կենտրոն
Պատկեր:Pietonal1.JPG|


## Ծանոթագրություններ

Կատեգորիա:1234 թվականին հիմնադրված բնակավայրեր
Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Շիրլի Հենդերսոն

**Շիրլի Հենդերսոն** (, ), բրիտանացի դերասանուհի։ Առավել հայտնի Է «Հարի Փոթերը և գաղտնի աենյակը» (2002) և «Հարի Փոթերը և հրե գավաթը» (2005) ֆիլմերում Լացկան Միրթլի դերով։

## Կենսագրություն

### Վաղ կյանք
Շիրլի Հենդերսոնը ծնվել է 1965 թվականի նոյեմբերի 24-ին, Ֆորես շոտլանդական գյուղում։ Մանկությունն անցկացրել է Կինկարդինում։

Դեռ մանուկ հասակում Հենդերսոնը սկսել է երգել տեղական ակումբներում և բարեգործական կազմակերպություններում։ Դպրոցից հետո Շիրլին հաճախել է թատերական ակումբ։ 17 տարեկանում, ավարտելով Ֆայֆայի քոլեջը, Շիրլին տեղափոխվել է Լոնդոն, որտեղ երեք տարի շարունակ դերասանություն է սովորել Գիլդհոլի երաժշտական և թատերական դպրոցում։

### Կարիերա
Շիրլի Հենդերսոնն առաջին անգամ էկրաններին հայտնվել «Քարի ստվերը» մանկական հեռուստատեսային ֆիլմում։ Դրանից հետո երկար ժամանակ Հենդերսոնը հանդես է եկել թատրոնում։ Միայն 1990-ականներին, թատերական բեմը չթողնելով, նա կրկին սկսել է նկարահանվել ֆիլմերում և սերիալներում։ 1995 թվականին Հենդերսոնը Բի-Բի-Սի հեռուստասերիալում կատարել է Իսոբելի դերը «Հեմիշ Մակբեթ» հեռուստասերիալում»։

Տարբեր սերիալներում խաղալով՝ Շիրլի Հենդերսոնը սկսել է նկարահանվել մեծ կինոյում։ 1995 թվականին դերասանուհին կատարել է Մորագի դերը «Ռոբ Ռոյ» ֆիլմում։ Այդ ընթացքում նաև շատ ժամանակ է հատկացրել բեմին, հատկապես՝ Լոնդոնի ազգային թատրոնին։ 1999 թվականին Շիրլի Հենդերսոնը հնարավորություն է ստացել ցուցադրել իր վոկալի ունակությունները՝ խաղալով Մայք Լեյի դերը «Կուտերմա» ֆիլմում։ Նույն թվականին նկարահանվել է Մայքլ Ուինթերբոտոմի «Հրաշալի երկիր» ֆիլմում։

2000-ական թվականներին Հենդերսոնը նկարահանվել է մի շարք հեռուստատեսային ֆիլմերում, ինչպիսիք են՝ «Ինչպես ենք ապրում հիմա» (2001), «Վերջին թագավորը» (2003), «Կեղտոտ սերը» (2004)։

Չնայած հեռուստաֆիլմերում և սերիալներում մեծ քանակությամբ դերերին, Հենդերսոնը դերեր է ստացել նաև մեծ էկրան դուրս եկող ֆիլմերում։ Օրինակ, նա կատարել է Ջուդիի դերը «Բրիջիթ Ջոնսի օրագրում»։ 36 տարեկան հասակում Հենդերսոնը կատարել է 13-ամյա աշակերտուհի Պլակսա Միրթլի  դերը «Հարի Փոթերը և գաղտնի սենյակը» (2002) ֆիլմում։ Երեք տարի անց դերասանուհին վերադարձել է Միրթլի դերին ֆիլմի չորրորդ մասում` «Հարրի Փոթերը և Կրակի գավաթը» ֆիլմում։

## Ծանոթագրություններ

## Արտաքին հղումներ
* Շիրլի Հենդերսոնը Hamilton Hodell Talent Management կայքում

Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Բրիտանացի դերասանուհիներ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Թատրոնի դերասանուհիներ
Բերյոզա (Մեժայի վտակ)

**Բերյոզա** (), գետ Ռուսաստանի Դաշնության Տվերի մարզում։ Մեժա գետի ձախ վտակը։

Երկարությունը 106 կմ է, ջրավազանի մակերեսը՝ 720 կմ²։

Անվան ստուգաբանությունը կապված է գետի ափի գերակշռող բուսածածույթի առկայության հետ։

Հոսում է Օլենինսկի և Նելիդովսկի շրջանների տարածքով։ Գետն սկիզբ է առնում Կուլակովկա և Պուստինկա գյուղերի հարավարևելյան մասից՝ Շերեմետև Բոլշակի հարավում դառնալով բնական սահման։ Հյուսիսարևտյան ուղղության վերին հոսանքում լայնությունը 8 մ ից մինչև 18 մ է, խորւթյունը՝ մինչև 3 մ, իսկ հոսանքի արագությունը՝ 0,3 մ/վ։ Գետահովիտը թույլ կտրտված է։

Միջին հոսանքի հյուսիսում շրջանցում է Մոստովյան ջրամբարը և փոխում իր ուղղությունը դեպի հարավ–արևելք՝ մի քանի կիլոմետր հոսելով Հոկտեմբերյան երկաթուղու երկայնքով։ Գետի այդ մասի լայնությունը 18–28 մ է, խորությունը՝ 1–3 մ, հոսանքի արագությունը՝ 0,4 մ/վ։ Գետահովիտն ունի մարգագետին և գետափնյա ծառուղի։

Գետի հունը ներքին հոսանքում ավելի ոլորապտույտ է։  Գետի լայնությունը 12–17 մ է, խորությունը՝ 0,7–1,0 մ, հոսանքի արագությունը՝ 0,2 մ/վ, հատակը՝ ավազային ու կարծր, գետաբերանի մոտ՝ քարքարոտ։  Նովոսյոլոկ գյուղից ներքև հատում է Р136 ավտոճանապարհը և թափվում Մեժա գետը։

Սառչում է նոյեմբերի վերջին, հալվում ապրիլի սկզբին։ Ջրի տարեկան միջին ծախսը կազմում է 3,5 մ³/վ։ Խոշոր վտակը Վիտկա գետն է։

Գետի հոսանքի երկարությամբ տեղակայված են Գրիշինցկովյան, Նովոսյելկովյան և Մոստովյան գյուղական բնակավայրերը, որոնցից խոշորը Միրնի ավանն է։

## Ծանոթագրություններ



Կատեգորիա:Գետեր այբբենական կարգով
Կատեգորիա:Նելիդովսկի շրջանի գետեր
Կատեգորիա:Օլենինսկի շրջանի գետեր
Սախավաթ Մամեդով

**Սախավաթ Ամիրխան օղլի Մամեդով** (, ), ադրբեջանցի խանենդե;

## Կենսագրություն
Սախավաթ Մամեդովը ծնվել է 1953 թվականի հոկտեմբերի 23-ին, Աղդամի շրջանի Աբդալ-Գուլաբ գյուղում։

1971 թվականին ընդունվել է Ասաֆ Զեյնալլու անվան երաժշտական քոլեջ։

1983 - 1988 թվականներին սովորել է Ադրբեջանի արվեստի պետական ինստիտուտում։ Նա ժողովրդական արտիստ Հաջիբաբա Հուսեյնովի ուսանող էր։ 1976 թվականին եղել է «Հումայուն» ժողովրդական համույթի մենակատար։

1989 թվականին ստեղծել է «Ղարաբաղ» գործիքային անսամբլը։ Համույթը մինչ օրս գործում է։ Նա մահացել է ավտովթարից 1991 թվականի սեպտեմբերի 30-ին։

Սախավաթ Մամեդովի երգացանկում  հատուկ տեղ են զբաղեցնում «Սեգյահ», «Արազբարի», «Ղաթար», «Ղարաբաղի շիքյաստա», «Շուռ» մուղամները և այլ մուղամները։ Սախավաթ Մամեդովը երգել է նաև ժողովրդական երգեր։ 1988 թվականին թողարկվել է Սախավաթ Մամեդովի առաջին ձայնապնակը։

## Ծանոթագրություններ

Կատեգորիա:Ադրբեջանցի երգիչներ
Միկիի հիմարությունները

**«Միկիի հիմարությունները»** (), Միկի Մաուսի մասնակցությամբ 10-րդ մուլտֆիլմը, որում առաջին անգամ երգում են  «Minnie’s Yoo Hoo» երգը, որը դարձել է գլխավոր երաժշտական  թեման՝ Միկի Մաուսի մասնակցությամբ շատ մուլտֆիլմների համար։ Սև-սպիտակ ֆիլմ է։ ԱՄՆ-ում պրեմիերան կայացել է 1929 թվականի հունիսի 26-ին։

## Սյուժե
Միկին և նրա ընկերները համերգ են կազմակերպում անասնաբակում, որը ներառում է բադերի պար, խոզուկ Պատրիցիայի երգը, որին բեմից հեռացնում են` ահավոր ձայնի պատճառով, և վերջապես Միկիի ելույթը, որը երգում ու պարում է «Minnie’s Yoo Hoo» մեղեդու ներքո։ Հանդիսատեսը հիացմունքից ծափահարում են նրան։

## Դերերը հնչունավորել են
*Ուոլթ Դիսնեյ —Միկի Մաուս
* Մարժորի Ռալսթոն —Մինի Մաուս

## Մուլտֆիլմի յուրահատկությունը
Մուլտֆիլմում առաջին անգամ հնչում է «Minnie’s Yoo Hoo» երգը, որը մինչև 1935 թվականը Միկի Մաուսի մսնակցությամբ մուլտֆիլմերի գլխավոր թեման էր։

## Ծանոթագրություններ

## Գրականություն
* 
* 
* 

## Արտաքին հղումներ
*

Կատեգորիա:Ամերիկյան սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Կատեգորիա:1929 ֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:1920-ականների անգլերեն ֆիլմեր
Կատեգորիա:1929 մուլտֆիլմեր
Ռիմաս Կազլաուսկաս

**Ռիմաս Կազլաուսկաս** (), լիտվացի ֆուտբոլիստ, պաշտպան։ Լիտվայի հավաքականի կազմում անցկացրել է մեկ խաղ։

## Կենսագրություն
### Ակումբային կարիերա
Կարիերան սկսել է 1991 թվականին Կաունասի «Բանգա» ակումբում։ Հետո տեղափոխվել էԿաունասի այլ ակումբ՝ «Ինկարաս», սակայն կարճ ժամանակով վերադարձել է «Բանգա»։ 1993-ից 1997 թվականներին դարձել է «Ինկարաս» ակումբի խաղացող, որտեղ Լիտվայի առաջնությունում խաղացել է հարյուրից ավելի խաղ։ 1997 թվականի Կազլաուսկասը մեկնել է Ռուսաստան խաղալու, որտեղ նա խաղացել է 12 խաղ «Սոկոլ ՊԺԴի» առաջին դիվիզիոնում։ 1998 թվականին տեղափոխվել է «Լադա Գրադ» ակումբ, այդ հավաքականի կազմում միայն խաղացել է 3 խաղ առաջին դիվիզիոնում։ 2002 թվականին զգալի ընդմիջումից հետո միացել է լիտվական ակումբ «Նեվեժիսին», որտեղ անց է կացրել 5 խաղ։

### Կարիերան հավաքականում
1997 թվականի օգոստոսի 6-ին անցկացրել է միակ խաղը Լիտվայի կազմում Շվեցիայի հավաքականի դեմ ընկերական խաղում, որտեղ 70-րդ րոպեին դուրս է եկել փոխարինման Դայնյուս Շուլյաուսկասայի փոխարեն։

## Ձեռքբերումներ
**«Ինկարաս»**
* Լիտվայի չեմպիոն *(2) - 1994/1995, 1995/1996*

## Ծանոթագրություններ

## Արտաքին հղումներ
* 
* 
* 

Կատեգորիա:Լիտվացի ֆուտբոլիստներ
Կատեգորիա:Կաունասի ֆուտբոլիստներ
Սաուլյուս Կլյավինսկաս

**Սաուլյուս Կլյավինսկաս** (, ), լիտվական ֆուտբոլիստ, «Սուդուվա» ակումբի դարպասապահ։

## Կարիերա
2001 թվականի 2009 թվականին խաղացել է «Սուդուվա» ֆուտբոլային ակումբում։ Եղել է հավաքականի ավագը։ 2010 թվականի հունվարի կեսերին մեկ տարով պայմանագիր է կնքել հայկական Պրեմիեր լիգայի «Միկա» ֆուտբոլային ակումբի հետ, սակայն ամառային ընդմիջումից հետո ակումբի հետ պայմանագիրը խզվել է երկկողմանի համաձայնությամբ։ Մրցաշրջանի մյուս կեսը անց է կացրել Վիլնյուսի «Ժալգիրիսե» ֆուտբոլային ակումբում։ 2011 թվականից մինչև 2014 թվականը խաղացել է մոսկովյան «Տորպեդո» ակումբում։

## Ձեռքբերումներ
* Լիտվիայի առաջնության արծաթե մեդալակիր - 2007
* Լիտվիայի առաջնության բրոնզե մեդալակիր - 2005, 2009, 2010
* Լիտվիայի Գավաթի դափնեկիր - 2006, 2009
* Լիտվիայի Սուպերգավաթի դափնեկիր - 2009
* Լիտվիայի Սուպերգավաթի եզրափակչի մասնակից - 2006
* 2011 թվականի ֆուտբոլի ազգային լիգայի լավագույն դարպասապահ

## Ելույթների վիճակագրություն

## Ծանոթագրություններ

## Արտաքին հղումներ
* Статистика на сайте ФНЛ
* 
* 
* 
* 

Կատեգորիա:Լիտվացի ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Գիսպերտ Յապիկս

**Գիսպերտ Յապիկս** (Gysbert Japiks, , 1603 թվական, Սուդվեստ-Ֆրիսլան, Բոլսվարդ- 1666 թվական, սեպտեմբեր, Սուդվեստ-Ֆրիսլան, Բոլսվարդ), ֆրիզ գրող, պոետ, մանկավարժ։

## Կենսագրություն
Յապիկսը ծնվել է Սուդվեստ-Ֆրիսլան, Բոլսվարդում։ Նա հիանում էր հին հռոմեական բանաստեղծներ Հորացիոսով և Պուբլիուս Օվիդիուս Նասոնով, բայց նաև խանդավառվում էր իր մայրենի (ֆրիզերեն. Memmetaal) միջին ֆրիզերեն լեզվով։ Նրա գործերն այդ ժամանակաշրջանում այդ լեզվով ամենանշանակալի գործերն էին և, ի վերջո, նա ֆրիզերեն լեզվի կարգավիճակը բարձրացրեց գրական մակարդակի։ Յապիկսի բանաստեղծությունները տպագրվել են Ֆրիշխե Տյեռնե քաղաքում (1640 թվականին), ինչպես նաև նրա մահից հետո Ֆրիսկե Ռիժլերեում (1668 թվականին)։

## Երգեր
Յապիկսի ֆրիզերենական երգերում կեղծվել էին այնպիսի հայտնի կոմպոզիտորների մեղեդիները, ինչպիսիք են Գուդիմելը, Բուրժուան, Պիեր Գուդրոնը։ Նրանցից ոմանք ձայնագրվել են ֆրանսիական երգիչների կողմից, իսկ 2003 թվականին՝ Կամերատա Տրաջեկտինայի անսամբլի կողմից։

## Ծանոթագրություններ

Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Ֆոլկլենդյան քարադր

**Ֆոլկլենդյան քարադր** (Charadrius falklandicus), քարադրանմանների կարգի քարադրների ընտանիքին պատկանող թռչուն։ Բազմանում է Արգենտինայում, Չիլիում և Ֆոլկլենդյան կղզիներում: Այս թռչունների մի մասը ձմռանը թռչում է դեպի հյուսիս՝ հասնելով Ուրուգվայ և Բրազիլիայի հարավ։

Ֆոլկլենդյան քարադրների բազմացման և գոյատևման բնական կենսամիջավայրը քաղցրահամ լճերն են, խոնավ տարածքները, քարքարոտ և ավազոտ ծովափերը։

Բնության պահպանության միջազգային միությունը (ԲՊՄՄ) այս տեսակը ընդգրկել է քիչ մտահոգող տեսակի մեջ։

## Պատկերասրահ

Պատկեր:Charadrius falklandicus nonbreeding.jpg
Պատկեր:Charadrius falklandicus.jpg

Պատկեր:Two-banded Plover (Charadrius falklandicus) (15771636028).jpg
Պատկեր:The birds of South America (Pl. 30) (7822928894).jpg


## Ծանոթագրություններ

Կատեգորիա:Քարադրանմաններ
Փառք Ուկրաինային

մինի|«Слава Україні» գրառումը Խարոկվում անկախության հուշարձանի վրա
մինի|Շուխովյան աշտարակը Նիկոլաեվում «Փառք Ուկրաինային» գրառումով, 2014 թվականի ապրիլ
«**Փառք Ուկրաինային**» (, թարգմանվում է որպես․ *Փա՛ռք Ուկրաինային։ Հերոսներին փա՛ռք*), ուկրաինական ողջույն և նշանաբան։

Պնդվում է, որ «Փառք Ուկրաինային» ողջույնի առաջին մասն ակտիվորեն օգտագործվել է Ուկրաինայի Ժողովրդական Հանրապետության ժամանակ։ «Փա՛ռք Ուկրաինային» տարբերակը «Հերոսներին փա՛ռք» պատասխանով օգտագործվել է որպես կազմակերպչական նշանաբառ-ողջույն ՈՒՆԿ-ի և ՈՒԱԲ-ի անդամների մեջ Երկորդ Համաշխարհային պատերազմի սկզբում։

## Այժմեականություն
«Փառք Ուկրաինային» լոզունգը սկսել են օգտագործել որոշ նացիոնալիստական քաղաքական գործիչներ 1980-ականների վերջում և 1990-ականների սկզբում՝ միտինգների և ժողովների ժամանակ։

2004 թվականին լոզունգը գրեթե չի օգտագործվել։ 2004 թվականի Նարնջագույն հեղափոխության ժամանակ Վիկտոր Յուշչենկոն օգտագործում էր իր ելույթներում «Փառք Ուկրաինային» լոզունգի մի մասը։ 2008 թվականի մայիսի 9-ին ամբողջ Ուկրաինայով մեկ հայտնվել են բիլբորդներ Վիկտոր Յուշչենկոյի անունից «Հերոսներին փառք» ողջույնով։ Բայց լոզունգի համատեղ օգտագործում չի եղել։
մինի
Գերմանացի քաղաքագետ Անդրեաս Ումլանդը նշում է, որ «Փա՛ռք Ուկրաինային։ Հերոսներին փա՛ռք» լոզունգը ակտիվորեն սկսել է օգտագործել «Ազատություն» կուսակցությունն այն բանից հետո, երբ դրա նախագահ է դարձել Օլեգ Տյագնիբոկը։

Լայն տարածումը տեղի է ունեցել 2013 թվականի վերջում Եվրոմայդանի ժամանակ, երբ արտահայտությունը դարձել է դրա գլխավոր լոզունգ և նշանաբան։ Ումլանդի կարծիքով, «Ազատություն» կուսակցությունը ներառել է այն իր այլ «սեփական հատուկ նացիոնալիստական թեմաների, խորհրդանիշների և լոզունգների» մեջ ընդհանուր բողոքային շարժման ժանանակ օգտագործելու համար, իսկ Եվգենի Նիշյուկը դարձրել է այս լոզունգը Եվրոմայդանի գլխավոր նշանաբան։ Ինչպես կարծում է գիտնականը, Ուկրաինայի արևելքի և հարավի շատ բնակիչների համար կարևոր էր լոզունգի ծագումը․ նրանց համար «հերոսներ» բառը նշանակում էր ՈՒԱԲ-ում պայքարողներին, որոնք սպանում էին Կարմիր բանակի զինվորներին, ովքեր կռվում էին գերմանական ֆաշիզմի դեմ։ Պատմաբան Ջոն-Փոլ Խիմկիի կարծիքով, Եվրոմայդանում «Փա՛ռք Ուկրաինային։ Հերոսներին փա՛ռք» լոզունգի օգտագործման պատճառը կայանում էր դրա մեջ, որ ուկրաինական ինքնության տեսունակության արտասանության հիման մեջ է ընկած հալիցական քաղաքական մշակույթը։

Շվեդացի պատմաբան Փեր Անդերս Ռուդլինգը նշել է, որ Ուկրաինայում այդ լոզունգը չէր օգտագործվում հաճախ, սակայն հիմա այն հռչակ է ձեռք բերել։ Ուկրաինայի ժամանակակից պրակտիկայում լոզունգը շատ լայնորեն օգտագործվում է կուսակցությունների և խմբերի կողմից։

2018 թվականին նախկին նախագահ Պետրո Պորոշենկոն առաջարկել է Ուկրաինայի զինված ուժերի պաշտոնական ողջույնը նորին դարձնել «Փա՛ռք Ուկրաինային» բառերը «Հերոսներին փա՛ռք» պատասխանով։ 2018 թվականի սեպտեմբերի 6-ին ընդունվել է համապատասխան օրինագիծ, 2018 թվականի հոկտեմբերի 4-ին օրինագիծը պաշտոնապես ընդունվել է և ընթերցվել ոստիկանության և զինված ուժերի համար։

«Փա՛ռք Ուկրաինային» լոզունգը նույնպես հայտնվել է Ուկրաինայի ֆուտբոլի ազգային հավաքականի համազգեստի վրա։

## Ծանոթագրություններ

Կատեգորիա:Եվրամայդան
Կատեգորիա:Ողջույն
Կատեգորիա:Ուկրաինայի քաղաքականություն
Կատեգորիա:Քաղաքական ակտիվիզմ
Լուցինա

**Լուցինա** (*Լյուցինա*,  — «լուսավոր»), հին հռոմեական աստվածուհի, ամուսնության ու որդեծնության հովանավորը, որը նույնացվել է հունական Իլիփիայի հետ։ Սովորաբար Յունոնան փառաբանվել է որպես Յունոնա Լուցինա, իսկ երբեմն էլ Դիանային կոչել են Դիանա Լուցինա։ Յունոնային հատուկ գործառույթները Դիանային փոխանցվել են հունական Արտեմիսի պաշտամունքի ազդեցությամբ։

Լուցինայի պատամունքը եղել է բավական հին ու տարածված է եղել ամբողջ Իտալիայում։

Լուցինան եղել է նորալուսնի, ծննդաբերության ու ամուսնության հովանավորը։ Նկարագրվել է որպես «երեխային լույս աշխարհ բերող» («ծննդաբերության ժամանակ օգնող»)։ Համարվել է ամուսնացած կանանց՝ մատրոնաների հովանավոր, որոնք Յունոնա Լուցինայի պատվին մարտի 1-ին նշել են «մատրոնալիաների» տոնը։ Աստվածուհու սրբավայրը գտնվել է Հռոմում՝ Էսկվիլին բլրի վրա։

Յունոնա Լուցինային նվիրված տաճարը վեր է խոյացել Հռոմում մ.թ.ա. 4-2-րդ դարերում։

Juno Lucina-ն համապատասխանում է Յուպիտերին (Lucetius, լույսի աստվածը)։

Լուցինայի պատվին կոչվել է (146) Լուցինա աստերոիդը, որը հայտնաբերվել է 1875 թվականի հունիսին։

## Ծանոթագրություններ

## Գրականություն
* Ἥρα // Реальный словарь классических древностей / авт.-сост. Ф. Любкер; Под редакцией членов Общества классической филологии и педагогики Ф. Гельбке, Л. Георгиевского, Ф. Зелинского, В. Канского, М. Куторги и П. Никитина. — СПб., 1885.
* 
* Юнона // Большая энциклопедия։ В 22 томах (20 т. и 2 доп.) / под ред. С. Н. Южакова. — СПб.։ Книгоиздательское товарищество «Просвещение», 1900—1909.

Կատեգորիա:Հռոմեական դիցաբանություն
Կատեգորիա:Լուսնի աստվածուհիներ
Կատեգորիա:Սիրո և ամուսնության աստվածուհիներ
Դիմեք Ջեյնին

«**Դիմեք Ջեյնին**» (), 2003 թվականի ռոմանտիկ կատակերգություն, որը նկարահանել է ռեժիսոր Ռոբերտ Բերլինգերը Մելիսսա Սենատի համանուն վեպի հիման վրա։ Գլխավոր դերը կատարել է «Բաֆֆին՝ վամպիրներ ոչնչացնողը» հեռուստասերիալի աստղ Քարիզմա Կարպենտերը։

## Սյուժե
Ջեյն Գրանտը գրավիչ աղջիկ է, բայց մշտապես միայնակ է։ Ստանալով հարսանիքի հրավեր երկու անձի համար՝ նա մտածում է, թե ինչ պետք է անի, եթե ինքը ընկեր չունի։ Նա խորհուրդ է հարցնում ընկերներից, որոնք երկու օրում պետք է նրան օգնեն գտնել համապատասխան թեկնածու, որի հետ աղջիկը կարող է գնալ հարսանիք։

Ձանձրալի երիտասարդներն ու իր «սեփական» ժամադրությունը ոչ միայն բազմաթիվ անակնկալներ են մատուցում, այլև վերջապես աղջկան հնարավորություն են տալիս ընտրություն կատարել։

## Դերերում
* Քարիզմա Կարպենտեր – *Ջեյն Գրանտ*
* Դևիդ Լիպպեր – *Իթան Մայլզ*
* Ջոշուա Մալինա – *Քևին Ադամս*
* Իվեն Մարիոթ – *Հենք Չիլթոն*
* Կամերոն Մեթիսոն – *Գարի Բաբկոկ*
* Էդդի Մաքքլինտոք – *Կուրտ Բատներ*
* Զակարի Լիվայ – *Գրանտ Աշեր*
* Ռաշել Լեֆևր – *Էլոիզ*
* Լինդա Դանո – *Ինա*
* Քիմ Շրաներ – *Դանա*
* Անտոնիո Սաբատո կրտսեր – *Թիմոթի Ռոմելլի*
* Հոլլի Մարի Քոմբս – *Նատաշա Նեթլի*

## Հետաքրքիր փաստեր
* Ֆիլմի կարգախոսը՝ «Նա միշտ հեռու է նրանից, որ գտնի իդեալական երիտասարդի»։
* Ֆիլմի նկարահանումներն անցկացվել են 2003 թվականի հունիսի 13-ից մինչև հուլիսի 7-ը Մոնրեալում (Քվեբեկ, Կանադա)։
* Ըստ գլխավոր դերասանուհի Քարիզմա Կարպենտերի՝ ABC ալիքը նախատեսել է ֆիլմի հիման վրա նկարահանել հեռուստասերիալ իր մասնակցությամբ։ Սակայն դերասանուհին հրաժարվել է դերից, որովհետև նրան պետք է եղել ընդմիջում «Հրեշտակ» հեռուստասերիալում նկարահանվելուց հետո, երբ ինքը նաև խնամում էր իր նորածին որդուն։

## Համաշխարհային թողարկում
*  – 16 օգոստոսի, 2003 թվական
*  – 25 հոկտեմբերի, 2004 թվական
*  – 15 նոյեմբերի, 2004 թվական
*  – 29 հունվարի, 2008 թվական

## Ծանոթագրություններ

## Արտաքին հղումներ
* 
;Գրախոսություններ
* 
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2003 ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Անգլերեն ֆիլմեր
Կատեգորիա:Կանադական մելոդրամա ֆիլմեր
Կատեգորիա:Կանադական ռոմանտիկ կատակերգություններ
Կատեգորիա:Կանադական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:2000-ականների կանադական ֆիլմեր
Կատեգորիա:Մոնրեալում նկարահանված ֆիլմեր
Քո աչքերի մեջ

**«Քո աչքերի մեջ»** (), ռեժիսոր Բրին Հիլլի միստիկ-ռոմանտիկական ֆիլմը, որի գլխավոր դերերում նկարահանվել են Զոի Կազանն ու Մայքլ Շտալ-Դևիդը։ Ֆիլմի պրեմիերան կայացել է Թրայբեքի կինոփառատոնում 2014 թվականի ապրիլի 20-ին։

2015 թվականի փետրվարի 10-ին ֆիլմը թողարկվել է DVD-ով։

## Սյուժե
Ֆիլմի գլխավոր հերոսներն են հաջող ամուսնացած Ռեբեկան ու նախկին գող և մեքենաներ առևանգող Դիլանը։ Նրանք հզոր կապ ունեն իրար հետ, և արդեն մանկությունից զգում են, տեսնում ու լսում միմյանց տարածության վրա։ Նրանք երկուսն էլ սկսում են հասկանալ դա և ծանոթանում են։ Նրանք զրուցում են, զգում միմյանց զգացմունքները և դիտում զրուցակցի կյանքը, թեև ուրիշ ոչ ոք դա չի տեսնում։ Այդպիսի կապը չի կարող անտարբեր թողնել, այդ պատճառով էլ Ռեբեկան ու Դիլանն սկսում են համակրել միմյանց։

## Դերերում
* Զոի Կազան – *Ռեբեկա*
* Մայքլ Շտալ-Դևիդ – *Դիլան*
* Նիկի Ռիդ – *Դոննա*
* Ստիվ Հարրիս – *սպա Գիդդենս*
* Մարկ Ֆոյերստին – *Ֆիլիպ Փորթեր*
* Ստիվ Հոուի – *Բո Սոամես*
* Դևիդ Գալահեր – *Լայլ Սոամերս*
* Մայք Եբբա – *Բուտ*
* Ռիդ Բիռնի – *բժիշկ Մեյնարդ*
* Ջո Անգեր – *Ուեյն*
* Թամարա Հիքի – *Դորոթի*
* Ջենիֆեր Գրեյ – *Դիանա*
*Քրես Ուիլյամս – Ջեյք

## Քննադատություն
Rotten Tomatoes կայքում ֆիլմն ունի 61 % վարկանիշ 18 արձագանքների հիման վրա, որոնց միջին միավորը 6,1 է 10 հնարավորից։

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Ֆիլմեր, որոնց գործողությունները տեղի են ունենում Նյու Մեքսիկոյում
Իմ սիրած աղջիկը

**«Իմ սիրած աղջիկը»** (), 1927 թվականի սիրային մելոդրամա։

## Սյուժե
Մեգին վաճառողուհի է էժան ապրանքների խանութում։ Նա սիրահարվում է Ջոն Մերիլլին՝ խանութի սեփականատիրոջ որդուն, որը նույնպես սիրում է աղջկան։ Միստր Մերիլլն ուզում է, որ Ջոն ամուսնանա Միլլիսենտ Ռոջերսի հետ և իմանալով, որ տղան սիրում է Մեգիին, փորձում է աղջկան փող առաջարկել իր որդուց հեռանալու համար, սակայն Մեգին մերժում է նրա առաջարկը։

Ավելի ուշ Մեգին համաձայնում է հեռանալ սիրելիից նրա իսկ բարօրության համար։ Հասկանալով, որ նրա սերն անշահախնդիր է, Միստր Մերիլլը համաձայնում է, որ իր որդին ու Մեգին ամուսնանան։

## Հետաքրքիր փաստեր
* Ֆիլմի պրեմիերան կայացել է 1927 թվականի հոկտեմբերի 31-ին։
* «Իմ սիրած աղջիկը» ֆիլմը Մերի Փիքֆորդի վերջին համր ֆիլմն է։
* Մերի Փիքֆորդի հետ ֆիլմում նկարահանվել է Չարլզ «Բադդի» Ռոջերսը, որի հետ դերասանուհին ամուսնացել է տասը տարի անց։ 
* Ֆիլմում կատարած դերի համար Չարլզ Ռոջերսը 1928 թվականին ներկայացվել է «Օսկար» մրցանակի։

## Դերերում
* Մերի Փիքֆորդ – *Մոգի Ջոնսոն*
* Չարլզ Ռոջերս – *Ջո Մերիլլ*
* Սանշայն Հարթ – *Մա Ջոնսոն*
* Լյուսիեն Լիթլֆիլդ – *Պա Ջոնսոն*
* Հոբարթ Բոսվորտ – *Միստր Մերիլլ*
* Էվելին Հոլլ – *Միսիս Մերիլլ*
* Էվոննա Թեյլոր – *Միլիսենտ Ռոջերս*
* Քերոլ Լոմբարդ – *վաճառողուհի* (լուսագրերում նշված չէ)

## Ծանոթագրություններ

## Արտաքին հղումներ
* Ֆիլմի մասին TCMDB.com կայքում 
* Ֆիլմի մասին Silentsaregolden.com կայքում 

Կատեգորիա:1927 ֆիլմեր
Կատեգորիա:United Artists ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Համր ֆիլմեր
Կատեգորիա:1920-ականների ամերիկյան ֆիլմեր
Կատեգորիա:Ամերիկյան ֆիլմեր
Կատեգորիա:Սև-սպիտակ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:1920-ականների անգլերեն ֆիլմեր
Կատեգորիա:Ամերիկյան մելոդրամա ֆիլմեր
Միխայիլ Նագլի

**Միխայիլ Նագլի** (, ), ռուս և խորհրդային ռեժիսոր, թատերական մանկավարժ, ՌԽՖՍՀ արվեստի վասատակավոր արտիստ։

## Կենսագրություն
Միխայիլ Նագլին ծնվել է 1926 թվականի սեպտեմբերի 29-ին։ Նրա հայրը` Վլադիմիր Նագլին, աշխատել է Լենինգրադի թատրոններում, 1932-1936 թվականններին եղել է Ա. Պուշկինի անվան պետական դրամատիկական թատրոնի տնօրեն, 1938 թվականին բռնաճնշման է ենթարկվել և անհետ կորել։

1949 թվականին Միխայիլ Նագլին ավարտել է Լենինգրադի Ա. Օստրովսկու անվան պետական թատերական ինստիտուտը։ Տամբովի (1950-1952), Օրենբուրգի (1953-1968) և Կրասնոդարի (1968-1990) դրամատիկական թատրոններում աշխատել է որպես ռեժիսոր։ Այնուհետև մինչև կյանքի վերջը եղել է Կրասնոդարի մշակույթի և արվեստի պետական համալսարանի պրոֆեսոր, ֆակուլտետի դեկան։ 1993 թվականից եղել է «Պրեմիերա» ստեղծագործական միավորման թատրոնի վետերանների բեմի գեղարվեստական ղեկավար և ռեժիսոր։

Մահացել է Կրասնոդարում, 2012 թվականի ապրիլի 25-ին։

## Մրցանակներ
* ՌԽՖՍՀ արվեստի վաստակավոր արտիստ (1977)։

## Թատերական աշխատանքներ
* Ֆեոդոր Դոստոևսկի` «Ոճիր և պատիժ»
* Ալեքսանդր Օստրովսկի` «Ամեն իմաստուն բավականին պարզ է»
* Ա. Օստրովսկի` «Անտառ»
* Ելեն Քյուսաք` «Շոգ ամառ Բեռլինում»
* Ուիլյամ Շեքսպիր` «Օթելլո»
* Լև Տոլստոյ` «Աննա Կարենինա»
* Յա. Գալան` «Ոսկե արծվի տակ»
* Ա. Պապայան` «Փեսացուն Փարիզից»
* Ըստ Բ. Վասիլևի «Վաղը պատերազմ եղավ» պատմվածքի
* Ջ. Սկարնաչի և Ռ. Տարաբուզ` «Իմ մասնագիտությունն է` պարոն հասարակությունից»
* Գաբրիելա Զապոլսկայա «Պանի Դուլսկոյի բարոյականությունը»
* Վինի Դելմար` «Զիջիր տեղդ»
* Ըստ Ն. Անկիլովի պիեսի` «Զինվորի այրին»
* Ըստ Պ. Պրոսկուրինի պիեսի` «Ճակատագիր»
* Պեդրո Կալդերոն դե լա Բարկա` «Անտեսանելի տիկինը»
* Ալեքսեյ Տոլստոյ` «Ֆեոդոր Իվանովիչ ցարը»

## Ծանոթագրություններ

## Արտաքին հղումներ
* Հարցազրույց ռեժիսորի հետ 
* Ռեժիսորը Кино-Театр կայքում

Կատեգորիա:Խորհրդային կինոռեժիսորներ
Կատեգորիա:Ռուս ռեժիսորներ
Կատեգորիա:Խորհրդային թատերական մանկավարժներ
Կատեգորիա:ՌԽՖՍՀ վաստակավոր արտիստներ
Հումանիտար հարցերի համակարգման վարչություն

thumb|250px|Գերմանացի քաղաքական գործիչ Քրիստինա Բուխգոլցն ու Լիզ Գրանդեն Հարավային Սուդանի մայրաքաղաք Ջուբայի Հումանիտար հարցերի համակարգման վարչության գրասենյակում
**Հումանիտար հարցերի համակարգման վարչություն** (), Միավորված ազգերի կազմակերպության մարմին, որը կազմավորվել է 1991 թվականի դեկտեմբերին՝ գլխավոր ասամբլեայի 46/182 բանաձևի հիման վրա։ Բանաձևն ուղղված է եղել ՄԱԿ-ի պատասխան միջոցների ամրապնդմանը բարդ արտակարգ իրավիճակների և բնական աղետների դեմ, ինչով զբաղվում է հումանիտար հարցերի դեպարտամենտը ()։ 1998 թվականին վերակազմավորման հետ կապված՝ հումանիտար հարցերով դեպարտամենտը միավորվել է Հումանիտար հարցերի համակարգման վարչության հետ, դրանով իսկ ՄԱԿ-ը դարձել է խոշոր աղետների կենտրոն։ Նրա մանդատն ընդլայնվել է, և ներառում է նաև մարդասիրական օգնության համակարգումը, մարդասիրական քարոզչության քաղաքականության մշակումը։

2007 թվականի սեպտեմբերին օրգանում աշխատում է 1900 մարդ ամբողջ աշխարհում, գլխավոր գրասենյակները գտնվում են բոլոր մայրցամաքներում, այնպիսի երկրներում, ինչպիսիք են Աֆղանստանը, Բուրունդին, Կենտրոնական Աֆրիկյան Հանրապետությունը, Չադը, Կոլումբիան, Կոնգոյի Դեմոկրատական Հանրապետությունը, Եթովպիան, Էրիթրեան, Կոտ դ'Իվուարը, պաղեստինյան տարածքները, Շրի Լանկան, Սուդանը, Ուգանդան, Սիրիան և Զիմբաբվեն։

Հումանիտար հարցերի համակարգման վարչությանը շնորհվել է սեփական միջազգային հեռախոսային կոդ + 888։ + 888 կոդով հեռախոսահամարներն ունեն մարդասիրական օգնություն տրամադրող գործակալություններ։

## Ծանոթագրություններ

## Արտաքին հղումներ
* OCHA Official Website
* IRIN — Integrated Regional Information Networks
* OCHA Common Operational Datasets
* Syria Crisis Overview 
* Humanitarian Response
* OCHAoPt 

Կատեգորիա:1991 հիմնադրված կազմակերպություններ
Կատեգորիա:ՄԱԿ-ի օրգաններ
Զաստավա Մ59/66

**Զաստավա Մ59/66,** հարավսլավական հրացան, սովետական Սիմոնովի ինքնալիցքավորվող հրացանի լիցենզավորված պատճեն։

## Պատմություն
Զենքն արտադրվել է ՝որպես փոխարինող Զաստավա Մ48-ին։ Արտադրվել է 1966-ից 1972 թվականներին՝ Հարավսլավիայի ժողովրդական բանակի համար, ավելի ուշ փոխարինվել է Զաստավա Մ70-ով, բայց մնացել է պահեստում։

2000 թվականին Մ59/66 հրացանները արտահանվել են, առավել մեծ քանակով՝ ԱՄՆ և Կանադա։

## Նկարագրություն
Ի տարեբերություն Սիմոնով ստանդարտ զենքի, հրացանի փողը երկար է և մատակարարում է Մ60 22 մմ-անոց փողային նռնականետին։ Փողի հետ գազային խցիկի միացման կոնստրուկցիան նույնպես տարբերվում է։ Արդյունքում նշանառության մեջ կարող էին օգտագործել ստանդարտ մեխանիկական նշանառությունը, հատուկ գիշերային նշանահատիկը և ետբացովի նշանառությունը՝ կրակելու համար։

Հրացանին ամրացվում է ետբացովի, շեղբավոր ՍԿՍ սվինը, սակայն փողի երկարացումը՝ ի հաշիվ նռնականետի տեղադրման, փոքրացրել է շեղբի երկարություն։

## Տարբերակներ և մոդիֆիկացիաներ
* ** M59** ( հայտնի է նաև ոչ օֆիցիալ անվանումով՝«*պապովկա*»), առաջին մոդելը ստեղծվել է 1959 թվականին։
* **Մ59/66**
* **Մ59/66Ա1**
* **Մ59/66Ա1 PROTOCOL** M59/66 տարբերակը, որն ունի մետաղական քրոմապատ մասեր, սվին դանակ։ Օգտագործվում է Սլովենիայի զինված ուժերի գվարդիայում։

## Ծանոթագրություններ

## Գրականություն
* Poluautomatska puška 7,62&nbsp;mm M.59/66. Beograd, Državni sekretarijat za narodnu odbranu; Generalštab JNA. 1968.
* Stanisław Kochański. Broń strzelecka lat osiemdziesiątych. Warszawa, Wydawnictwo MON, 1985. ISBN 83-11-07784-3. 
* А. Б. Жук. Энциклопедия стрелкового оружия։ револьверы, пистолеты, винтовки, пистолеты-пулемёты, автоматы. М., ООО «Издательство АСТ», «Воениздат», 2002. стр.726-728

## Արտաքին հղումներ
* Полуатоматска пушка 7,62 мм M59/66 А1 
* Карабин М59/66 "Застава" (Югославия)  

Կատեգորիա:1960 հիմնադրումներ